CELEX: 32007R0438
Language: fi
Date: 2007-04-20 00:00:00
Title: Komission asetus (EY) N:o 438/2007, annettu 20 päivänä huhtikuuta 2007 , tiettyjen tavaroiden luokittelusta yhdistettyyn nimikkeistöön

21.4.2007   
            
            
               FI
            
            
               Euroopan unionin virallinen lehti
            
            
               L 104/18
            
         
      KOMISSION ASETUS (EY) N:o 438/2007,
   annettu 20 päivänä huhtikuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä huhtikuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 301/2007 (EUVL L 81, 22.3.2007, s. 11).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Gelatiinikapselit. Yksi kapseli sisältää:
                  
                               
                           
                           
                              koentsyymi Q10: 30 mg
                           
                        
                               
                           
                           
                              soijaöljyä: 178 mg
                           
                        
                               
                           
                           
                              soijalesitiiniä: 6,3 mg
                           
                        
                               
                           
                           
                              kookosöljyä: 15,1 mg
                           
                        
                               
                           
                           
                              mehiläisvahaa: 15,1 mg
                           
                        
                               
                           
                           
                              palmuöljyä: 45,5 mg
                           
                        Valmisteessa olevia öljyjä ja vahaa käytetään kantaja- ja täyteaineena
                  Tuote on pakattu vähittäismyyntiä varten
                  Pakkauksen mukaan koentsyymi Q10:llä on antioksidanttisia vaikutuksia, ja sitä käytetään verenkiertojärjestelmän häiriöihin
               
               
                  2106 90 92
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 30 ryhmän 1 huomautuksen a kohdan ja CN-koodien 2106, 2106 90 ja 2106 90 92 nimiketekstien mukaisesti
                  Tuote ei kuulu nimikkeeseen 1517, koska siinä olevat öljyt ja vaha toimivat ainoastaan kantaja- ja täyteaineena. Tuotteen luokittelu määräytyy koentsyymi Q10:n perusteella; sen pitoisuus valmisteessa on paljon suurempi kuin sen luonnollinen pitoisuus kasviöljyissä
                  Tuotetta ei voida luokitella 30 ryhmään, koska sen suositeltu annos koentsyymi Q10:tä ei ole riittävä terapeuttista tai ennalta ehkäisevää käyttöä varten
                  Tuote on luokiteltava nimikkeeseen 2106 kuuluvaksi elintarvikevalmisteeksi